
Betegtájékoztató: Információk a beteg számára
Albendazol Pharma VIM 200 mg tabletta
albendazol
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához vagy gyógyszerészéhez.

· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont. 

A betegtájékoztató tartalma:

1.
Milyen típusú gyógyszer az Albendazol Pharma VIM 200 mg tabletta és milyen betegségek 
esetén alkalmazható?

2.
Tudnivalók az Albendazol Pharma VIM 200 mg tabletta szedése előtt

3.
Hogyan kell szedni az Albendazol Pharma VIM 200 mg tablettát?

4.
Lehetséges mellékhatások

5.
Hogyan kell az Albendazol Pharma VIM 200 mg tablettát tárolni?

6.
A csomagolás tartalma és egyéb információk

1.
Milyen típusú gyógyszer az Albendazol Pharma VIM 200 mg tabletta és milyen betegségek esetén alkalmazható?
Az Albendazol Pharma VIM 200 mg tabletta hatóanyaga, az albendazol a féregűző, nematoda ellenes gyógyszerek közé tartozik, amely különböző, a belekben és más szövetekben található férgek és paraziták ellen hatékony.
Az alábbi fertőzések kezelésére alkalmazzák az albendazolt felnőtteknél, illetve 2 évesnél idősebb gyermekeknél és serdülőknél: enterobiasis, ascariasis, trichuriasis, strongyloidosis, taeniasis, ankylostomiasis, necatoriasis és giardiasis.
Az albendazolt a trichinellosis kezelésére is alkalmazzák felnőttek, valamint 6 évesnél idősebb gyermekek és serdülők számára.

2.
Tudnivalók az Albendazol Pharma VIM 200 mg tabletta szedése előtt
Ne szedje az Albendazol Pharma VIM 200 mg tablettát:

· ha allergiás az albendazolra vagy a gyógyszer (6. pontban felsorolt) egyéb összetevőjére.

· ha terhes vagy terhesség gyanúja esetén, illetve ha teherbe szeretne esni.

Figyelmeztetések és óvintézkedések

Az Albendazol Pharma VIM 200 mg tabletta szedése előtt beszéljen kezelőorvosával vagy gyógyszerészével.

Kérjük, feltétlenül tájékoztassa kezelőorvosát, ha problémája van a májával. 
· Az albendazol szedésével összefüggésben a májenzimek vérbeli koncentrációjának növekedését észlelték, amely a kezelés megszakítása után a normális tartományra csökken. Lehetséges, hogy kezelőorvosa májfunkciós vizsgálatokat végeztet Önnél a kezelés elkezdése előtt és alatt.

· A hosszú időtartamú, nagy adagú albendazol kezelés során a vér bizonyos sejtjeinek száma csökkenhet. Lehetséges, hogy kezelőorvosa ezen értékek követésére vérteszteket végeztet.
Ha taeniasisa van, és olyan helyen lakik, ahol gyakoriak a Taenia sp fertőzések, kezelőorvosa más gyógyszereket is felírhat Önnek a kezelés mellékhatásaira.

Ha trichinellosisban szenved, kezelőorvosa a gyógyszer megfelelő hatékonyságának biztosítása érdekében ajánlhatja Önnek, hogy kezdje el a kezelést minél hamarabb, a fertőzés beállta után.

Egyéb gyógyszerek és az Albendazol Pharma VIM 200 mg tabletta  
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
Kérjük, tájékoztassa kezelőorvosát, ha az alábbi gyógyszerek közül szedi bármelyiket, mivel ezek növelhetik az albendazol hatását:
· cimetidin (gyomorsavtermelés csökkentésére használt gyógyszer)

· dexametazon (a glükokortikoidok csoportjába tartozó gyógyszer, amelyet sok betegség kezelésére használnak)

· praziquantel (férgek és paraziták ellen használt gyógyszer).
Az Albendazol Pharma VIM 200 mg tabletta egyidejű bevétele étellel és itallal
Ezt a gyógyszert az étkezések előtt legalább 2 órával kell bevenni.
Terhesség, szoptatás és termékenység 
Terhesség

Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt feltétlenül beszéljen kezelőorvosával vagy gyógyszerészével.

Ne szedje az Albendazol Pharma VIM 200 mg tablettát a terhesség alatt.

Ha nem biztos benne, hogy terhes, kezelőorvosa javasolhatja Önnek, hogy végezzen el egy terhességi tesztet.

Hogy elkerülje az Albendazol Pharma VIM 200 mg tabletta szedését a terhesség kezdeti szakaszában, a kezelést a menstruációs ciklus első hetén kezdje, vagy egy negatív terhességi teszt után. A kezelés időtartama alatt és az azt követő 5 hétben használjon hatékony fogamzásgátló eszközöket.
Kérjük, tájékoztassa kezelőorvosát, ha teherbe esett az Albendazol Pharma VIM szedése alatt.

Szoptatás

Kérjük, tájékoztassa kezelőorvosát, ha szoptat vagy szeretne szoptatni. 
Nem áll rendelkezésre elegendő adat az Albendazol Pharma VIM 200 mg tabletta alkalmazásáról szoptatás során. Ezért a szoptatást abba kell hagyni az albendazol alkalmazásának idején és további 5 napon át a kezelés befejezése után.
A készítmény hatásai a gépjárművezetéshez és a gépek kezeléséhez szükséges képességekre

Mivel az albendazol alkalmazása esetenként szédüléssel járhat, gépjárművezetés és a gépek kezelése esetén óvatosság ajánlott.
Az Albendazol Pharma VIM 200 mg tabletta laktóz-monohidrátot tartalmaz.
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.
3.
Hogyan kell szedni az Albendazol Pharma VIM 200 mg tablettát?
A gyógyszert mindig a kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét. 

Az Albendazol Pharma VIM nyelési nehézségek vagy kisgyermekek esetében szétrágható vagy összetörhető.
A készítmény ajánlott adagja: 

Enterobiasis esetén

Felnőttek, illetve 2 évesnél idősebb gyermekek és serdülők: 

Az ajánlott dózis 2 tabletta (400 mg albendazol) egyszeri dózisként, 7 nap múlva megismételve.

Szigorú higiénés intézkedések szükségesek, illetve a szűkebb környezetben élőket is kezelni kell.

Ascariasis, trichuriasis, ankylostomiasis, necatoriasis esetén

Felnőttek, illetve 2 évesnél idősebb gyermekek és serdülők: 

Az ajánlott dózis 2 tabletta (400 mg albendazol) egyszeri dózisként.

Trichuriasisban, ha a kezelés után 3 héttel végzett széklet-parazitológiai vizsgálat pozitív eredményt ad, egy második kezelés szükséges.

Strongyloidosis, taeniasis esetén

Felnőttek, illetve 2 évesnél idősebb gyermekek és serdülők: 
Az ajánlott dózis naponta egyszer 2 tabletta (400 mg albendazol), 3 egymást követő napon át.

Ha a kezelés után 3 héttel végzett széklet-parazitológiai vizsgálat pozitív eredményt ad, egy második kezelés szükséges.

Intestinalis giardiasis esetén

Felnőttek, illetve 2 évesnél idősebb gyermekek és serdülők: 

Az ajánlott dózis naponta egyszer 2 tabletta (400 mg albendazol) 5 egymást követő napon át.

Trichinellosis esetén

Felnőttek: az ajánlott dózis naponta kétszer 2 tabletta (400 mg albendazol), 10-15 napon át.

6 évesnél idősebb gyermekek és serdülők: az ajánlott dózis napi 15 mg/ttkg, két részdózisban, az albendazol maximális napi dózisa 4 tabletta (800 mg), 10-15 napon át.

A gyógyszert az étkezések előtt legalább 2 órával kell bevenni.

Ahhoz, hogy a gyógyszer kifejtse hatását nincs szükség speciális beavatkozásokra, mint pl. koplalásra vagy hashajtóra.
Kezelőorvosa szükségesnek tarthatja, hogy Önt az előírt kezelés befejezése után 2-3 héttel újra megvizsgálja, hogy megbizonyosodjon a kezelés hatékonyságáról. Bizonyos esetekben szükséges lehet egy második kezelés.

Alkalmazása gyermekeknél 
6 évesnél fiatalabb gyermekeknél a tabletta szétrágható vagy összetörhető, illetve az életkornak megfelelő gyógyszerforma ajánlott.

Ha az előírtnál több Albendazol Pharma VIM 200 mg tablettát vett be

Ne vegyen be nagyobb adagot, mint amennyit a kezelőorvosa ajánlott Önnek.
Ha az előírtnál többet vett be az Albendazol Pharma VIM 200 mg tablettából, vagy valaki más vett be az Ön gyógyszeréből, azonnal értesítse kezelőorvosát.

Ha elfelejtette bevenni az Albendazol Pharma VIM 200 mg tablettát
Ne vegyen be kétszeres adagot a kihagyott adag pótlására.

Ha idő előtt abbahagyja az Albendazol Pharma VIM 200 mg tabletta szedését

Önnek a kezelőorvosa által előírt összes tablettát be kell vennie és nem szabad abbahagynia a kezelést, amikor jobban érzi magát.
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Ha az alábbi tüneteket tapasztalja, hagyja abba az Albendazol Pharma VIM 200 mg tabletta szedését, és haladéktalanul tájékoztassa kezelőorvosát:
· túlérzékenység jelei, mint: a kezek, a lábak, az arc, az ajkak vagy a nyelv megduzzadása; légzési nehézségek; átmeneti bőrkiütések, piros foltok, viszketés;
· láz, hidegrázás;

· súlyos bőrelváltozások a bőr, a száj és a szemek területén, amelyek léziók és hólyagok keletkezésével járnak és az Ön egész testfelületén elterjedhetnek.
Rövid időtartamú albendazol kezelés során az alábbi mellékhatások jelentkezhetnek:
Nem gyakori (100-ból legfeljebb 1 beteget érint)

· fejfájás, szédülés

· hányás, hányinger, hasi fájdalom, fájdalom a mellkas alsó részén, hasmenés

Ritka (1000-ből legfeljebb 1 beteget érint)

· a máj enzimeinek vérbeli szintjének növekedése

· túlérzékenység jelei, mint: átmeneti bőrkiütés, csalánkiütés és viszketés

Nagyon ritka (10 000-ből legfeljebb 1 beteget érint)

· viszketéssel társuló bőrkiütések (eritéma multiforme)
· az eritéma multiforme egy nagyon súlyos változata a Stevens-Johnson szindróma, amely lázban és a bőr, szájnyálkahártya (akadályozva a táplálékfelvételt) és szemek léziójában nyilvánul meg
Hosszú időtartamú, nagy adagú albendazol kezelés során, amelyet a szövetekben található fertőzések (pl. trichinellosis) kezelésére használnak, az alábbi mellékhatások jelentkezhetnek:
Nagyon gyakori (10-ből több mint 1 beteget érint)

· fejfájás, 
· a máj enzimeinek vérbeli szintjének enyhe vagy mérsékelt növekedése

Gyakori (10-ből legfeljebb 1 beteget érint)

· szédülés

· emésztőrendszeri tünetek (hasi fájdalom, hasmenés, hányás, hányinger)

· a haj ritkulása és a haj mérsékelt hullása (reverzibilis alopécia) 

· láz

Nem gyakori (100-ból legfeljebb 1 beteget érint)

· a vérben csökken a fehérvérsejtek száma (leukopénia)
· májgyulladás (hepatitisz). Tünetei lehetnek: hasi fájdalom, a bőr és a szemek besárgulása, sötét színű vizelet és/vagy világos színű széklet
Nagyon ritka (10 000-ből legfeljebb 1 beteget érint)

· a vérben csökken a vörösvértestek, fehérvérsejtek és vérlemezkék száma (pancitopénia, aplasztikus anémia). Ezek a változások a következő tüneteket okozzák: fáradtság, felületes légzés, sápadtság, gyakori fertőzések, vérzések vagy zúzódások gyakoribb megjelenése. 
· csökken a vér granulocitáknak nevezett sejtjeinek száma (agranulocitózis). Ezek a változások a következő tüneteket okozzák: a torok, a száj, a bőr vagy az orrjáratok fertőzései
· viszketéssel társuló bőrkiütések (eritéma multiforme)

· az eritéma multiforme egy nagyon súlyos változata a Stevens-Johnson szindróma, amely lázban és a bőr, szájnyálkahártya (akadályozva a táplálékfelvételt) és szemek léziójában nyilvánul meg.
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. 
Ez a betegtájékoztatóban fel nem sorolt bármilyen lehetséges mellékhatásra is vonatkozik. 
A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell az Albendazol Pharma VIM 200 mg tablettát tárolni?
A gyógyszer gyermekektől elzárva tartandó!

Legfeljebb 25oC-on, az eredeti csomagolásban tárolandó.

A dobozon feltüntetett lejárati idő („Felhasználható:” vagy „Felh.:”) után ne szedje ezt a gyógyszert. A lejárati idő az adott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6.
A csomagolás tartalma és egyéb információk
Mit tartalmaz az Albendazol Pharma VIM 200 mg tabletta?
· A készítmény hatóanyaga: az albendazol. Egy tabletta 200 mg albendazolt tartalmaz.

· Egyéb összetevők: laktóz-monohidrát, vízmentes kolloid szilícium-dioxid, hidegen duzzadó keményítő, karboximetilkeményítő-nátrium, magnézium-sztearát, nátrium-laurilszulfát, szacharin-nátrium, Etol Exotic aroma.
Milyen az Albendazol Pharma VIM 200 mg tabletta külleme és mit tartalmaz a csomagolás?
Küllem:
Fehér vagy csaknem fehér, kerek, metszett élű, kb. 12 mm átmérőjű tabletta.
Csomagolás:

2 db tabletta PVC/Al buborékcsomagolásban és dobozban.

A forgalomba hozatali engedély jogosultja
LTD Future Pharma Kft.

8900 Zalaegerszeg, Cserfa utca 24.

